શહેરના કાલાવડ રોડ ઉપર વૃંદાવન સોસાયટીમાં રહેતા એક બહેને તાલુકા પોલીસ સ્ટેશનમાં કરેલી અરજીમાં જણાવ્યું હતું કે તેઓ પાસે એસબીઆઈ બેન્કનું ક્રેડિટ કાર્ડ છે જેમાં પોતે નિયમિત પૈસા ભરપાઈ કરે છે અને હાલ કોઈ પૈસા બાકી ન હોય તેમ છતાં કાંતાસ્ત્રી વિકાસગૃહ સામે આવેલ સેન્ચ્યુરી બિલ્ડિંગના 304 નંબરની ઓફિસમાં ભીમદત સોલ્યુશન પ્રાઇવેટ લિમિટેડના ઓનર વિજયસિંહ અને મેનેજર હિતેન્દ્રસિંહ ચૌહાણ દ્વારા પેમેન્ટ ભરી જવા માટે અવારનવાર ફોન કરીને ધાકધમકી આપવામાં આવે છે દરરોજ દિવસ દરમિયાન 25થી 30 ફોન કરી માનસિક ત્રાસ આપવામાં આવે છે આ બંને વિરુદ્ધ એસબીઆઇના કસ્ટમર કેરમાં પણ ફરિયાદ કરી હોવા છતાં કોઈ પગલાં લેવામાં આવતા નથી તેઓ ફોન કરીને એવું પણ કહે છે કે તમે પેમેન્ટ નહિ ભરો તો અમે તમારી ઘરે આવીને પેમેન્ટ લઇ લેશું અમોને બેન્ક તરફથી ઓથોરિટી આપવામાં આવેલી છે જ્યાં ફરિયાદ કરવી હોય ત્યાં કરો જે પોલીસમાં ફરિયાદ કરવી હોય ત્યાં કરી લેવી અમે તો તમને ઓળખીએ તમારી પાસેથી પૈસા કઢાવતા અમને આવડે છે તેમ કહી ધમકાવી રહ્યા છે અંતે આ અંગે તાલુકા પોલીસ સ્ટેશનમાં અરજી કરતા પોલીસે તપાસ હાથ ધરી છે.